Document ID: /roh_data/filtered/fineweb-2-filterrobots_roh.jsonl.gz/37207

Cun seis nouv concept per üna "sporta da passarella" voul dar l’Institut Otalpin Ftan a tuot las scolaras e scolars la pussibiltà da’s preparar, davo la scoula reala o secundara, per ün giarsunadi o per l’access ad üna scoula media. I’l deschavel on da scoula vegnan approfundidas e schlargiadas las cumpetenzas acquistadas fin qua. La priorità vain missa sün lingua e matematica. Ils ulteriurs roms as drizzan seguond las pretaisas dal muond da la lavur e da la professiun. Cun quai dessan ils giuvenils pudair s’acquistar las tecnicas per imprender e per lavurar e pudair sviluppar lur persunalità e lur autonomia. Roms artistics promouvan la creatività e la cumpetenza sociala.
Il deschavel on da scoula a l’IOF es caracterisà da duos facturs centrals:
Il cuors consista da duos parts:
Il di da practicum metta l’accent sün la relaziun cul muond dal manster e spordscha regularmaing la pussibiltà d’imprender a cugnuoscher il minchadi da la lavur. Ils giuvenils pon far experienzas in differentas spartas professiunalas, quai cun tour part als process da producziun o dal terz sectur. Els fan part d’ün’organisaziun e s’acquistan cun quai la capacità dad agir cun aigna respunsabiltà.
Dürant il semester fan ils giuvenils trais "giarsunadis da prouva" (Schnupperlehren). Per far quai survegnan els il sustegn necessari da la persuna chi’d es respunsabla per lur tscherna dal manster. Ultra da quai reflettan las scolaras ed ils scolars sur da las experienzas fattas, quai cun agüd da lur magistra o da lur magister.
Sco alternativa a la tschercha d’üna plazza da giarsunadi po l’accent gnir miss sün la preparaziun per l’examen d’admissiun ad üna scoula media. Las scolaras ed ils scolars approfundischan cumünaivel- ed individualmaing quai ch’els han imprais avant e survegnan implü la schanza da’s familiarisar cun la vart pratica d’ün examen. Cun agüd da strategias da lavur specialas – per exaimpel cun analisar il möd co cha las lezchas d’ün examen sun concepidas – vain dat a las scolaras ed als scolars l’instrumentari per gnir a bröch cun situaziuns d’examens.
Dürant il deschavel on da scoula pon ils giuvenils, cun agüd d’ün coaching tras üna psicologa diplomada, reflettar l’aigna posiziun (ingio suna, ingio vöglia rivar?). Quista cussagliaziun tils sustegna in lur svilup individual sco eir in lur ponderaziuns davart lur agir in situaziuns da conflict.
Il deschavel on da scoula pon frequentar giuvenils motivats e pronts da prestar alch, quai davo avair absolt la terza classa secundara o üna fuormaziun equivalenta. Els stuvessan avair gnü bunas notas in scoula secundara, esser motivats dad ir a scoula ed esser pronts da’s dar fadia per ragiundscher lur böts. L’IOF piglia jent sü a scolaras ed a scolars tolerants e chi han jent contact.
In nos deschavel on da scoula han giuvens talents la pussibiltà da cumbinar scoula e sport in ün möd optimal. In quista fasa decisiva pel svilup sportistic pon giuvenils ambiziunats as preparar per lur ulteriura fuormaziun, saja quai cun tour in vista ün giarsunadi o saja quai cun tour in vista l’examen per entrar in üna scoula media. Ed al listess temp hana l’occasiun da trenar mincha di intensivmaing in nossa classa da sport obain da far sport per lur plaschair (funsport).
I tils stan a disposiziun ils meglders trenaders ed üna bunischma infrastructura, ingio chi han fingià trenà scolars chi han in seguit guadagnà medaglias olimpicas. L’IOF es la basa d’alenamaint ufficiala da la promoziun pel sport da cumpetiziun illa regiun ed üna da las scoulas da sport culs plü gronds success in Svizra.
L’atmosfera familiara tant vers inaint co vers inoura da l’IOF es cuntschainta. Nossas collavuraturas e noss collavuraturs da l’internat sun qua per assister a las scolaras ed als scolars cur ch’els han dabsögn, e quai dürant set dis l’eivna. Els tils accumpognan dürant ils temps da stüdi ed organiseschan ün vast program pel temp liber. A las scolaras ed als scolars stan a disposiziun chombras confortablas e numerus locals per activitats cumünaivlas.
Eir sur las fins d’eivna es Lur uffant custodi. Id es pisserà per üna vasta sporta dad activitats. Quellas vegnan per part eir organisadas svess dals scolars, tuot tenor lur interess.
Cuosts per la scoula
Per scolaras e scolars cun domicil i’l chantun Grischun s’amunta la taxa per la scoula a CHF 1‘750.– l’on. Pro vegnan cuosts per material, occurrenzas internas e per l’administraziun da CHF 1‘500.– l’on.
Cuosts per internat e dunzaina
Per scolaras e scolars cun domicil i’l chantun Grischun s’amunta la taxa pauschalmaing CHF 11‘300.– l’on
Per ulteriuras infuormaziuns Tillas e Tils sta a disposiziun duonna Patrizia Peer, Head of Admissions. Ella s’allegra schi piglian sü contact cun ella.
Institut Otalpin Ftan
Sporta da passarella deschavel on da scoula
Patrizia Peer, Head of Admissions
Tel. +41(0)81 22 82 obain <email-pii>
© Hochalpines Institut Ftan AG • Impressum/Rechtliches